Per tal de potenciar la programació estable de caràcter professional relacionada amb les arts visuals i amb la voluntat de garantir la continuïtat d'aquesta actuació;
Vistos els articles 87 i següents del Text refós de la Llei de finances públiques de Catalunya, aprovat mitjançant el Decret legislatiu 3/2002, de 24 de desembre, i els preceptes de caràcter bàsic de la Llei 38/2003, de 17 de novembre, general de subvencions,
S'aproven les bases que han de regir la concessió de subvencions a ajuntaments de Catalunya i ens públics que en depenen, per a la programació estable d'activitats culturals de caràcter professional en l'àmbit de les arts visuals contemporànies, que consten a l'annex d'aquesta Ordre.
1.1 L'objecte d'aquestes bases és donar suport a la programació estable d'activitats d'arts visuals que duguin a terme ajuntaments i ens públics que en depenen durant l'any de publicació de la convocatòria.
1.2 S'entén com a programacions estables i continuades els cicles que els espais d'art o equipaments culturals dediquen a projectar, coordinar, dirigir, presentar o difondre activitats relacionades amb les arts visuals al llarg de tota la temporada.
Les activitats podran ser exposicions individuals o col·lectives, presentacions de treballs, intervencions de creadors en les seves múltiples disciplines, amb el propòsit explícit de donar a conèixer de manera directa diferents projectes artístics, fomentant la participació del receptor i el seu accés a la comprensió de l'art contemporani.
1.3 Les activitats subvencionables han de ser de caràcter professional, tenir una difusió suficient, realitzar-se en seus estables i estar adreçades al públic en general, amb l'objectiu d'incrementar la connexió de l'art contemporani amb el ciutadà i la seva participació activa.
1.4 Queden excloses d'aquesta línia de subvencions:
a) Les programacions que no contemplin cap artista resident a Catalunya en el seu programa d'activitats.
b) Les activitats programades pels ajuntaments i altres ens públics municipals de localitats en les quals el Departament de Cultura i Mitjans de Comunicació organitza directament i amb caràcter estable activitats professionals d'arts visuals, o hi participa mitjançant altres formes de col·laboració com ara els convenis
c) Les convocatòries de concursos i premis.
No obstant això, són subvencionables les exposicions que se'n derivin.
d) Els cursos, accions formatives i/o activitats pedagògiques que no estiguin relacionades amb la programació professional presentada.
e) Les accions formatives, de suport a la creació o altres activitats adreçades a artistes i col·lectius professionals.
f) Les activitats integrades en itineràncies organitzades pel Departament de Cultura i Mitjans de Comunicació.
g) Les programacions que no utilitzin el català o l'aranès en la difusió de les seves activitats.
1.5 No poden optar aquells sol·licitants que hagin obtingut una subvenció per al mateix projecte per qualsevol òrgan o organisme del Departament de Cultura i Mitjans de Comunicació, o participat per aquest..2 Destinataris/àries
Poden optar a les subvencions els ajuntaments de Catalunya i els ens públics vinculants o dependents, incloses les societats mercantils amb capital social íntegrament o majoritàriament públic, que compleixin les normes que exigeixen aquestes bases..3 Quantia
Les subvencions consistiran en una dotació econòmica no percentual i seran concedides en funció de les disponibilitats pressupostàries, tenint en compte els criteris de valoració fixats a la base 10..4 Documentació
a) Còpia compulsada del document d'identitat i número d'identificació fiscal de la persona sol·licitant.
b) En cas que sigui una persona jurídica, una còpia compulsada de la documentació que acrediti la personalitat jurídica de l'entitat, inscrita al registre corresponent.
Còpia compulsada del document d'identitat de la persona signant de la sol·licitud.
Còpia compulsada de la documentació acreditativa de la representació amb què actua, degudament inscrita al registre corresponent, si escau.
d) Declaració responsable de no estar sotmès a cap dels supòsits de prohibició d'obtenir subvencions, de conformitat amb l'article 13 de la Llei 38/2003, de 17 de novembre, general de subvencions.
Aquesta declaració ha de constar en el formulari de sol·licitud normalitzat.
e) Declaració sobre si s'han demanat o s'han obtingut altres ajuts públics o privats per al mateix projecte, incloent-hi els imports sol·licitats i concedits.
Aquesta informació declarativa ha de constar en el formulari de sol·licitud normalitzat.
f) Declaració responsable d'estar al corrent del compliment de les obligacions tributàries amb la Generalitat de Catalunya i amb l'Estat així com de les obligacions amb la Seguretat Social, inclosa en el formulari de sol·licitud normalitzat.
g) Certificació emesa pel/per la secretari/ària de l'acord que aprova la realització de l'activitat per a la qual se sol·licita la subvenció.
h) Certificació de l'interventor/a o òrgan equivalent en què s'acrediti que al pressupost de l'ens local hi ha previst crèdit suficient per atendre l'aportació pròpia que preveu el pla de finançament.
No cal aportar els documents indicats en les lletres a), b) i c) en cas que la persona sol·licitant ja els hagi presentat anteriorment a l'Administració de la Generalitat, sempre que no hagin transcorregut més de cinc anys des de la seva presentació i no hagin experimentat cap modificació.
Si la Direcció General de Cooperació Cultural, per causes alienes a la seva actuació, no pot aconseguir els documents, ha de requerir la persona sol·licitant perquè els aporti en el termini de deu dies hàbils.
4.2 Documentació sobre el projecte:
a) Memòria explicativa de la programació per a la qual se sol·licita la subvenció en la qual s'haurà de fer constar el programa detallat de les activitats previstes, amb informació relativa a la seva producció, a les persones i entitats que participen i/o col·laboren en el projecte, i al programa de difusió pedagògica previst.
b) Plànol de l'espai d'art on es farà la programació.
c) Memòria explicativa de les activitats que en el mateix àmbit hagi dut a terme el sol·licitant, com a mínim, durant els dos darrers anys, si s'escau.
No cal aportar aquest document si l'entitat sol·licitant ha rebut una subvenció del Departament de Cultura i Mitjans de Comunicació durant els darrers dos anys.
d) Pla de comunicació i difusió previst per a la promoció de les activitats programades, així com la descripció del públic al qual estan adreçades.
e) Pressupost detallat del cost de les activitats, amb indicació de les fonts de finançament i l'import de l'ajut que se sol·licita.
El Departament de Cultura i Mitjans de Comunicació en el procés de valoració dels projectes presentats, pot sol·licitar la informació complementària, les dades i les acreditacions que consideri necessàries en relació amb la trajectòria de les activitats del sol·licitant en aquest àmbit, i la programació presentada, així com i un breu currículum del personal de l'equip tècnic, de gestió i del responsable de la programació.
També es podrà requerir el currículum dels artistes per avalar la seva professionalitat.
Aquest haurà d'incloure a banda de les dades personals, la formació, l'experiència i el dossier de les activitats realitzades en els darrers dos anys, en el suport que sigui més adequat en cada cas.
La documentació esmentada als apartats a), b) i c) podran presentar-se en formats com àudio CD, CD-ROM, o DVD..5 Sol·licituds
Les sol·licituds, segons el formulari normalitzat facilitat per la Direcció General de Cooperació Cultural, s'han de presentar al Registre del Departament de Cultura i Mitjans de Comunicació (Palau Marc, rambla de Santa Mònica, 8, 08002 Barcelona), als altres registres generals del Departament de Cultura i Mitjans de Comunicació, com ara els dels seus serveis territorials, o a qualsevol dels llocs que preveu l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú.
El formulari de sol·licitud normalitzat es pot obtenir a l'adreça d'Internet http://www.gencat.cat/cultura/subvencions i a la seu de la Direcció General de Cooperació Cultural, Portal de Santa Madrona, 6-8, 08001 Barcelona..6 Termini de presentació de sol·licituds
El termini de presentació de sol·licituds s'establirà a la convocatòria corresponent..7 Criteris de valoració
7.1 Les sol·licituds han de ser valorades d'acord amb els criteris següents:
a) L'interès cultural de la programació presentada, d'acord a la seva qualitat i considerant el grau d'innovació, de risc, de diversitat, de recerca de nous llenguatges i de debat crític.
b) La viabilitat econòmica de la programació presentada, valorada pel pla de finançament.
c) L'oportunitat del projecte en relació amb el conjunt de l'oferta i el sector de les arts visuals professionals i amb visió d'equilibri territorial.
d) El pla de comunicació i de difusió per a la promoció de la programació.
e) Els programes que vetllin per l'accés de públics diversos i pel desenvolupament cultural comunitari amb la finalitat de generar dinàmiques que articulin relacions i debats socials, amb la intenció de generar polítiques de cohesió social.
f) Els programes de projecció pedagògica, lligada a la pròpia programació, amb les escoles, extensiva al conjunt de la població local i supralocal a través de conferències i cursos mitjançant un treball d'intercanvi en xarxa amb altres equipaments culturals del territori.
g) El pla de treball realitzat amb els agents culturals del territori de manera continuada, com a mínim, durant els darrers dos anys, així com el resultat de les activitats d'arts visuals dutes a terme dins el termini esmentat per l'entitat sol·licitant.
Es valorarà especialment les polítiques d'intercanvi amb altres municipis de Catalunya i d'altres comunitats autònomes, sempre que formin part de les activitats presentades en la seva programació estable.
h) La participació en els instruments de cooperació entre els responsables locals de les programacions d'art que impulsa el Departament de Cultura i Mitjans de Comunicació.
7.2 La puntuació màxima per a cada criteri és la següent: criteri a) fins a 3 punts; criteris b), c), d), e), f), g) i h) fins a 1 punt cadascun..8 Procediment de concessió i tramitació
8.1 El procediment de concessió de les subvencions es tramita en règim de concurrència competitiva.
8.2 L'òrgan instructor del procediment és la Direcció General de Cooperació Cultural del Departament de Cultura i Mitjans de Comunicació.
El/la director/a general de Cooperació Cultural nomenarà i presidirà una comissió assessora no vinculant per a l'estudi i l'avaluació de les sol·licituds presentades.
Podran formar part d'aquesta comissió personal tècnic del Departament de Cultura i Mitjans de Comunicació i d'altres administracions, així com experts externs del sector cultural.
La proposta de resolució ha de ser motivada, aplicant els criteris previstos a la base 7.
L'incompliment dels requisits o del termini de presentació de sol·licituds en els termes i forma que es detallen en aquestes bases comporta la inadmissió de la sol·licitud.
La manca de presentació de qualsevol dels documents que preveu la base 4 en el termini establert i amb el requeriment previ d'esmena comporta el desistiment de la sol·licitud.
Prèviament a la valoració de les sol·licituds, la directora general de Cooperació Cultural ha de resoldre sobre la inadmissió o el desistiment de les sol·licituds.
Contra aquesta Resolució, que no exhaureix la via administrativa, es pot interposar recurs d'alçada davant el/la conseller/a de Cultura i Mitjans de Comunicació en el termini d'un mes des de la recepció de la notificació..9 Resolució i notificació
9.1 La concessió de les subvencions es fa per resolució del/de la conseller/a de Cultura i Mitjans de Comunicació i es notifica a les persones interessades en el termini de sis mesos a comptar de la finalització del termini de presentació de sol·licituds.
En la notificació, ha de constar que la resolució exhaureix la via administrativa i que es pot interposar recurs contenciós administratiu davant el Tribunal Superior de Justícia de Catalunya en el termini de dos mesos a comptar de la notificació i, potestativament, recurs de reposició davant el/la conseller/a de Cultura i Mitjans de Comunicació en el termini d'un mes.
9.2 Amb la fermesa de la resolució de concessió de la subvenció s'entén que la persona beneficiària declara tàcitament trobar-se al corrent de les obligacions tributàries amb l'Estat i amb la Generalitat de Catalunya, i de les obligacions amb la Seguretat Social..10 Pagament
La tramitació del pagament del 80% de l'import de la subvenció s'iniciarà en el moment de la seva concessió.
La tramitació del pagament del 20% restant s'iniciarà amb la presentació dels justificants de despesa previstos a la base 11.a)..11 Justificació
La persona beneficiària de la subvenció ha de presentar a la Direcció General de Cooperació Cultural, en els terminis que s'indiquen, la justificació següent:
a) Certificat del/de la interventor/a de l'entitat que informi detalladament, a nivell de concepte pressupostari, de les despeses efectivament realitzades i comptabilitzades per l'entitat pública beneficiària, directament relacionades amb l'objecte de la subvenció i per un import mínim igual al de la subvenció concedida.
Aquest certificat es pot presentar fins el 31 d'octubre de l'any en el qual es concedeixi la subvenció.
b) Un compte justificatiu de l'activitat desenvolupada en relació amb la finalitat de la subvenció i al compliment de les condicions de les bases.
Formaran part d'aquest compte justificatiu una memòria de l'activitat i un certificat del/de la interventor/a de l'entitat que acrediti la totalitat de despeses, desglossades per conceptes, i l'import i la procedència dels fons amb què s'han finançat.
Aquesta memòria haurà de contenir, com a mínim, el resultat final de l'activitat efectivament realitzada, amb una valoració motivada del/de la responsable de l'activitat on s'indiqui, amb caràcter general:
El nombre total d'activitats programades i realitzades.
El nombre total d'activitats segons el seu àmbit artístic.
Un exemplar de tot el material promocional editat i un recull de premsa.
I que inclourà, per cada exposició o activitat:
La totalitat de despeses i ingressos.
Els ingressos per taquillatge, el preu de l'entrada, o si és d'entrada lliure.
Les accions de promoció realitzades.
El lloc o llocs i dates on s'han realitzat.
El nom del local o espai on s'han realitzat.
Aquest compte justificatiu es pot presentar fins el 15 de febrer de l'any següent al de la concessió de la subvenció..12 Publicitat
La Direcció General de Cooperació Cultural dóna publicitat a les subvencions concedides en el termini d'un mes des de la data de la resolució que posa fi al procediment mitjançant l'exposició d'una relació d'aquestes subvencions a l'adreça d'Internet del Departament de Cultura i Mitjans de Comunicació: http://www.gencat.cat/cultura/subvencions i en el seu tauler d'anuncis situat al portal de Santa Madrona, 6-8, 08001 Barcelona, i en cas de subvencions d'import igual o superior a 3.000 euros, mitjançant la seva publicació al Diari Oficial de la Generalitat de Catalunya..13 Altres obligacions de les persones beneficiàries
Les persones beneficiàries de la subvenció han de complir les obligacions següents:
a) Dur a terme l'activitat subvencionada d'acord amb el programa presentat.
Qualsevol canvi en el projecte o calendari presentat s'ha de notificar per escrit a la Direcció General de Cooperació Cultural, la qual valora la modificació i la pot acceptar si no comporta canvis substancials ni representa un incompliment dels requisits i condicions establerts en aquestes bases.
La modificació es pot considerar acceptada si la Direcció General de Cooperació Cultural no es manifesta en el sentit contrari en el termini de 15 dies hàbils a partir de la data de recepció de la notificació al Registre del Departament de Cultura i Mitjans de Comunicació.
Els canvis no comunicats o que no hagin estat acceptats poden fer que es consideri que la persona beneficiària ha incomplert les condicions, la qual cosa pot donar lloc al reintegrament total o parcial de la subvenció.
b) Notificar a la Direcció General de Cooperació Cultural els ajuts obtinguts o demanats d'altres administracions o entitats públiques o privades, nacionals o internacionals amb posterioritat a la presentació de la sol·licitud de la convocatòria corresponent.
c) Proporcionar en tot moment la informació que els sigui demanada respecte de la subvenció concedida i sotmetre's a les actuacions de comprovació de la Direcció General de Cooperació Cultural, de la Intervenció General de la Generalitat, de la Sindicatura de Comptes i altres òrgans competents d'acord amb la normativa aplicable.
d) Incloure el logotip del Departament de Cultura i Mitjans de Comunicació i l'expressió.amb la col·laboració del Departament de Cultura i Mitjans de Comunicació. en tots els elements informatius i publicitaris relacionats amb l'activitat subvencionada.
El Departament pot efectuar un control previ del compliment d'aquestes obligacions.
e) Altres obligacions previstes a la normativa de subvencions..14 Modificació de la resolució
El Departament de Cultura i Mitjans de Comunicació té la facultat de revisar els ajuts concedits i modificar la resolució de concessió en el cas d'alteració de les condicions que s'han tingut en compte per a la concessió de la subvenció..15 Reintegrament
El Departament de Cultura i Mitjans de Comunicació pot exigir el reintegrament total o parcial de les subvencions amb l'obligació de retornar l'import rebut i de pagar l'interès de demora corresponent, en els supòsits següents:
a) Incompliment de la finalitat per a la qual es va concedir la subvenció.
b) Incompliment de l'obligació de justificació o de les restants obligacions que preveuen aquestes bases.